lv ru lv es en eo fr lv hbs_lat lv sl fr lv en ru lv es en en en en eo fr lv hbs_lat lv sl fr lv lv lv en lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de lv lv en lv en lv en lv en lv en lv lv en lv en lv en lv en lv lv lv lv lv lv fi fr fr lv sl lv lv en
"SIRDS" veselības tēja - Fitoterapija.lv
Satur augus, kuriem is sirdsdarbību nomierinošas, asinsspiedienu mazinošas, kā arī holesterīna līmeni mazinošas īpašības. Sirds ir dvēseles mājoklis un dvēsele […]
SKU: 4560c702fb01 Kategorija: Veselības tējas
Sirds ir dvēseles mājoklis un dvēsele sevi izpauž ar emocijām.
Pārmērīgas sliktas stresa radītas emocijas ir sirds slimību pamatā. Sirds slimības var izsaukt arī aknu, nieru, plaušu un gremošanas orgānu darbības traucējumi. Organismā notiek tā, ka sākumā, kamēr bojājumi nav lieli, viss tiek labots pēc dabas dotās veselības programmas un cilvēks par to pat nenojauš, taču, ja kādas iekšējas vai ārējas ietekmes dēļ šo programmu neizdodas īstenot, tad cilvēks saslimst un veidojas ķēdīte, kur viena orgāna vaina rada kāda cita orgāna bojājumu.
Sirds jūtīgi reaģē uz visām norisēm – kā ārējām, tā iekšējām. Ne pa velti saka „sirds palecās no prieka”, „šausmās sažņaudzās sirds”, „bailēs sirds skrien kā negudra”, „sirds sāpēs pamira”. Tas viss tā arī ir. Un nav grūti iedomāties, kas notiek ar sirdi, ja viņa visu laiku sažņaudzas, pamirst un skrien palekdamās. Ilgi to izturēt nevar, bet daudziem cilvēkiem darbs un sadzīve ir saistīta ar tādām situācijām, kas izraisa negatīvas emocijas un tad nav ilgi jāgaida, kad klāt ir paaugstināts asinsspiediens, ritma traucējumi un infarkts.
Vēl ar sirdi saistās sirdsapziņa un netīra sirdsapziņa bojā dzīvi un veselību. Kad izpaužas kāda sirds slimība, maz ko vairs var līdzēt, tāpēc svarīgi ir dzīvot tā, lai sirds slimības nevarētu attīstīties un šinī ziņā ir ļoti svarīga loma tieši emocijām. Ēšanai un dzeršanai arī ir liela loma sirds veselības uzturēšanā. Var teikt, ka sirds mīl treknas zivis, olīvkoku, nedaudz vīna un jautrību, bet par visu sīkāk.
Atsevišķās valstīs cilvēki ar sirds asinsvadu slimībām slimo mazāk un dzīvu ilgāk. Zinātnieki ilgstoši pētīja, kāpēc, piemēram, cilvēki pie Vidusjūras ir tik veselīgi un noskaidroja, ka viņiem ilga mūža noslēpums, pašiem to nezinot, slēpjas nesteidzīgajā dzīves ritmā un ēšanas tradīcijā, kura ir izveidojusies ilgstošā laikā un izrādījusies tik veselīga, ka pagarina dzīvi vidēji par desmit gadiem. Vidusjūras tautu dzīvē valda uzskats, ka neko un nekad nevar nokavēt, ka nekas nav vērtīgāks par sirdsmieru. Viņu ēdienkarte ir daudzveidīga un garšīga, tās pamatā ir graudaugu produkti, pupas, zirņi, rieksti, dārzeņi, garšvielas, zivis un citi jūras produkti, augļi un vīns. kā arī ārstniecības augu tējas.
Maize – no rupja maluma miltiem, pupas -ar visām pākstīm, zivis – katru dienu, gaļa – reti, kartupeļi šajā ēdienkartē nav cieņā, ar tiem baro mājdzīvniekus. No piena produktiem visiecienītākais ir siers un svaigi pagatavots jogurts. Produkti tiek maz sālīti, toties bagātīgi apkaisīti ar garšvielām. Olīveļļai un olīvām šeit ir goda vieta. To pievieno gandrīz visiem ēdieniem, arī cepšanai izmanto olīveļļu. Kā zināms, tā ir vienīgā eļļa, kurā karsējot neveidojas kancerogēnas vielas. No olām gatavo omletes ar bagātīgu dārzeņu piedevu. Neatņemama pusdienu un vakariņu sastāvdaļa ir glāze sarkanvīna. Pavisam vienkārši, var teikt, pat askētiski. Ārsti ir izpētījuši, ka 200-300 ml. vīna dienā uzlabo tauku vielu maiņu, samazina holesterīna līmeni asinīs, neitralizē organismā kaitīgās vielas, kas bojā šūnas.
Tādu ēdienu izvēle un pagatavošana pašreiz ir iespējama arī Latvijā. Izrādās, ka teiciens „Ceļš uz vīrieša sirdi iet caur vēderu”, ir ļoti pareizs, jo vīriešiem sirds ir vārīga vieta un ēdiens to ļoti ietekmē. Ja jūs, mīļās saimnieces, mūs barosiet pēc grieķu modes, mēs dzīvosi ilgāk un daudz labu darbu padarīsim un jābeidz ēst tā, ka tauki pil caur pirkstiem.
No visām ar sirdi saistītām vainām paaugstināta asinsspiediena slimība ir sastopama visbiežāk un tā ir sākums daudz nopietnākiem traucējumiem. Tāpēc ārsti par to ļoti uztraucas un mēģina ārstēt, bet pacienti tam pretojas, jo viņi neko sliktu nejūt. Pagājušā gadsimta sākumā, kad ārsti iemācījās mērīt asinsspiedienu, šī slimība bija retums, turpretī pašreiz paaugstināts asinsspiediens ir vismaz 1/3 civilizēto valstu ļaudīm. Ārsti uzskata, ka tas ir pieaudzis no pārmērīgas nervu spriedzes, kuras rezultātā sašaurinās asinsvadi un paātrinās sirdsdarbība, protams, ka tādos apstākļos spiediens ceļas. Ja tas notiek bieži, tad organisms pie tā pierod un turpina tā strādāt arī mierīgos apstākļos. Senos laikos dzīve bija mierīgāka un tāpēc asinsspiediens salīdzinoši zemāks.
Hipertoniskās slimības attīstībā liela loma ir arī iedzimtībai. Ja kāds no vecākiem vidējos gados savulaik ir slimojis ar insultu vai infarktu, tad bērniem ir jāmēra spiediens vismaz reizi gadā, sākot no agras bērnības un ja to atrod, savlaicīgi jāārstējas. Ne mazāka nozīme ir arī liekajiem kilogramiem, kurus sarūpē sēžot darbā un mājās, ēdot treknus, labi pasālītus ēdienus, dzerot lielos daudzumos alu un citus ne mazāk barojošus dzērienus. Smēķēšana izraisa asinsvadu spazmas līdzīgi kā tas notiek stresa apstākļos un papildus vēl tādus asinsvadu bojājumus, kurus organisms var novērst tikai uzliekot holesterīna ielāpus; un tā ielāps uz ielāpa, kamēr asinsvads ciet. Asinsspiediens bieži paaugstinās arī slimojot ar cukura diabētu, vairogdziedzera slimībām, lietojot kontraceptīvos preparātus. Tas viss notiek pamazām un cilvēks dažreiz nemaz nejūt, ka viņam asinsspiediens ir tik augsts un ka viņš ar varbūtēju insultu vai infarktu ir reanimācijas palātas kandidāts. Tomēr pirms tas notiek, cilvēks reizēm izjūt galvas reiboņus, melnas vai spīdīgas „mušiņas” acīs, galvassāpes, nogurumu bez iemesla, dažreiz bezmiegu, nespēju koncentrēties, sliktu dūšu. Visus šos simptomus mierīgi izdodas uz kaut ko „norakstīt”- uz sliktiem laika apstākļiem, lielu darba slodzi, nepatikšanām darbā. Agrāk visiem ciema iedzīvotājiem bija jāiziet, var teikt, piespiedu-obligātās medicīniskās pārbaudes, kurās mēs atklājām un savlaicīgi ārstējām daudzus pacientus ar paaugstinātu asinsspiedienu, tā pagarinot tiem dzīvi par daudziem gadiem. Pašreiz katra cilvēka veselība ir indivīda personīgā lieta un ne visiem ir par to interese, kamēr viņa pieklauvē.
Paaugstināta asinsspiediena gadījumā fitoterapija un visi pārējie dabas dziedniecības paņēmieni un līdzekļi ir jāpieskaņo konkrēta cilvēka vajadzībām. Ja jūt, ka asinsspiediena slimības pamatā ir spriedze, kas cilvēkā krājas līdzīgi kā ūdens aizsprostā palu laikā, draudot izlauzties un visu nopostīt savā ceļā, tad jāmēģina šo spriedzi izklīdināt. Tas labi izdodas ar fitoterapijas un homeopātijas palīdzību. Spriedzi samazina un paliekošu relaksāciju dod pirts procedūras kopā ar ēterisko eļļu pielietošanu.
Ja asinsspiediens ir ievērojami paaugstināts, obligāti ir jālieto ārsta nozīmētie medikamenti un ieteicams līdztekus tiem dzert ārstniecības augu tējas, kas dod iespēju samazināt medikamentu devas un to izraisītās nevēlamās blakus parādības un, iespējams, ar laiku no medikamentiem pilnīgi atteikties.
Praktiski nodarbojoties ar fitoterapiju, ir novēroti daudzi gadījumi, kad cilvēki ilgstoši lietojuši medikamentus paaugstināta asinsspiediena dēļ un bez tiem nav varējuši iztikt, uzsākot fitoterapiju, pakāpeniski samazina medikamentu devas, līdz pārtrauc pilnīgi un dzer tikai tējas. Jāatdzīst, ka pārsvarā šie cilvēki maina arī darbu un dzīvesveidu, aizmūk no stresa un negulētām naktīm.
Piedāvāju sekojoša sastāva sirds veselības tēju, ko var lietot arī ikdienā sirds slimību profilaksei:
Gandrenes laksti 20.0 asinsspiediena samazināšanai
Dilles sēklas 15.0 asinsspiediena samazināšanai
Raudenes laksti 13.0 aknu darbības, gremošanas uzlabošanai
Tīruma kosas laksti 10.0 nieru darbības pastiprināšanai
Māteres laksti 10.0 sirds ritma regulēšanai, spriedzes mazināšanai
Vilkābeles ziedi 10.0 asinsvadu paplašināšanai, sirdsdarbības ritma traucējumu novēršanai
Vīgriezes ziedi 10.0 asinsvadu, īpaši, sirds asinsvadu paplašināšanai
Bērza lapas 5.0 nieru darbības pastiprināšanai, vielu maiņas stimulēšanai
Dzeltenā amoliņa laksti 2.0 asins recēšanas samazināšanai
Jums arī varētu patikt…
Veselības tēja “SIRDS SPĒKAM”
Uztura bagātinātājs „Zelta sakne”
Veselības tēja “TAVAM VĒDERAM”
Veselības tēja “ORGANISMA ATTĪRĪŠANAI”
Ādas un matu kopšanai 10
ZS "DOKTUS", Pāvila iela 22, Cēsis, LV - 4101, Latvija
This site is registered on wpml.org as a development site.